搭一般宣传个场景弗同，公共租界个黄金年代是20世纪初个廿年，而弗是一般所谓个二三十年代“大上海“。立在1920年代，上海公共租界个城邦自治体开始越来越多遭到国族主义搭阶级斗争结合个威胁。1925年5月三十号，立在左翼个煽动下，上海暴发规模惊人个暴乱（所谓五卅运动),之后，租界个越界筑路基本停止，1927年中国国民党立在蒋中正个统帅下依靠革命历史观进行北伐战争，引发列强强烈紧张，上海租界个英法部队达到两万多人，时刻警惕中国国民党破坏上海个租界界限。弗过蒋最终选择妥协，立在江湾修造伊自家国族风格个大上海计划，公共租界逃过一劫，维持表面繁荣，弗过自治权已经越来越受到南京国民政府个威胁。